laion/Wikipedia-Exotic huggingface dataset:
נפת כנרת

נָפַת כִּנֶּרֶת (נקראת לעיתים נפת טבריה) היא נפה במחוז הצפון במדינת ישראל. הנפה קרויה על שם הכנרת הנמצאת בשטחה. שטח הנפה הוא 529 קמ"ר. ההתיישבות היהודית על גדות הכנרת החלה בעשור הראשון של המאה ה-20 ובה הוקם הקיבוץ הראשון בארץ ישראל, דגניה. הנפה מחולקת לשני אזורים טבעיים: "אזור כנרת" (221) ו"אזור גליל תחתון מזרחי" (222). אוכלוסיית הנפה נכון לשנת 2023 היא 145,100 בצפיפות של כ-274 נפשות בקמ"ר. אוכלוסיית הנפה מורכבת בעיקר יהודים, צ'רקסים וערבים (מוסלמים, נוצרים, דרוזים ובדואים). האוכלוסייה הלא-יהודית ברובה המוחלט, שוכנת במערב הנפה בעיר מע'אר. בנפה 55 יישובים. 51 יישובים יהודיים, 3 יישובים ערבים ויישוב צ'רקסי אחד (כפר כמא). מתוך היישובים הערביים, אחד בעל רוב נוצרי (עיילבון), אחד בדואי (ואדי אל-חמאם) ואחד מעורב בעל רוב דרוזי (מע'אר), השוכן בצפון מערב הנפה, בו חיים כ-21 אלף תושבים, כמחציתם דרוזים. טבריה כ-49 אלף תושבים. מע'אר כ-24 אלף תושבים, רובם דרוזים, ישנם גם מיעוטים נוצרים ומוסלמים. יבנאל כ-4,500 איש כפר כמא כ-3,500 איש כפר תבור כ-4,500 איש מגדל כ-2,100 איש עיילבון כ-5,800 איש מועצה אזורית הגליל התחתון (כ-13,100 אלף תושבים) מועצה אזורית עמק הירדן (כ-14,500 אלף תושבים) מדיה וקבצים בנושא נפת כנרת בוויקישיתוף רשימת יישובים בישראל., באתר מתוך אתר הלמ"ס ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
ויליאם רדפילד

ויליאם קוקס רדפילד (באנגלית: William Cox Redfield; ‏18 ביוני 1858 - 13 ביוני 1932) היה פוליטיקאי אמריקני, חבר בית הנבחרים של ארצות הברית ומזכיר המסחר בקבינט הנשיא וודרו וילסון. רדפילד נולד באולבני שבניו יורק ובשנת 1867 עבר עם משפחתו לפיטספילד שבמסצ'וסטס. הוא התחנך בבתי ספר ציבוריים ועל ידי מורים פרטיים בביתו. עיסוקיו הראשונים היו בסניף הדואר העירוני ומאוחר יותר סוכן מכירות בחברה לייצור נייר. בהיות בן 19 עבר לעיר ניו יורק והחל לעבוד בתחום הדפוס. בשנת 1883 עבר לעיסוקים בתחומי מסחר וביטוח. בשנת 1896 היה רדפילד ציר לוועידת המפלגה הדמוקרטית הלאומית שהתכנסה באינדיאנפוליס. באותה שנה התמודד מטעמה ללא הצלחה לבית הנבחרים של ארצות הברית. בין השנים 1902–1903 שימש מנהל העבודות הציבוריות בברוקלין. בשנת 1911 נבחר מטעם המפלגה הדמוקרטית כחבר בית הנבחרים. כעבור שנה הציג מועמדותו בבחירות הפנים-מפלגתיות לקביעת מועמד המפלגה לתפקיד סגן נשיא ארצות הברית. אי הצלחתו הביאה להחלטתו להתמודד לכהונה נוספת בבית הנבחרים. בשנת 1913 סיים כהונתו, אך מונה על ידי הנשיא וודרו וילסון למזכיר המסחר בממשלו. רדפילד היה הראשון לכהן בראש מחלקת המסחר, אשר הופרדה לראשונה ממחלקת המסחר והעבודה. בתפקיד זה כיהן עד התפטרותו ב-1919. לאחר מכן עסק בבנקאות ובביטוח בניו יורק ובברוקלין. נפטר בשנת 1932 ונקבר באולבני. מדיה וקבצים בנושא ויליאם רדפילד בוויקישיתוף ויליאם רדפילד, באתר המדריך הביוגרפי של הקונגרס של ארצות הברית (באנגלית) ויליאם רדפילד, באתר "Find a Grave" (באנגלית) ויליאם רדפילד, במסד הנתונים הקולנועיים IMDb (באנגלית)
נפת יזרעאל

נפת יזרעאל (נקראת לעיתים נפת עפולה) היא נפה במחוז הצפון במדינת ישראל. הנפה קרויה על שם עמק יזרעאל הנמצא בשטחה. שטח הנפה הוא 1,193 קמ"ר. נכון לשנת 2015 חיים בנפה כ-490,300 תושבים. ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
זה הזמן

האם התכוונתם ל... זה הזמן (תוכנית טלוויזיה, ערוץ 10) – תוכנית תחקירים בהגשת עמנואל רוזן זה הזמן (תוכנית טלוויזיה, הטלוויזיה הישראלית) – תוכנית ראיונות בהגשת רם עברון זה הזמן (שיר) – שיר של אדי בטלר שיצג את ישראל באירוויזיון 2006 זה הזמן (אלבום) – אלבום של אברהם פריד משנת 1982
רב זביד (השני)

רב זביד היה אמורא בבלי בדור הרביעי והחמישי. היה תלמידם של אביי ורבא ובר פלוגתא של רב פפא. רב כהנא היה תלמידו. לפי הכתוב באגרת רב שרירא גאון, כיהן שנים אחדות כראש ישיבת פומבדיתא. נשא לאישה את אמו של רב זוטרא בר טוביה, אך לאחר זמן מועט גירשה. בתלמוד מסופר שכשרבי חייא פרוואה היה בביתו של ריש גלותא, הוא התיר לאכול ביצה שנצלתה על ידי גויים, משום שכך סוברים חזקיה ובר קפרא. כששמע זאת רב זביד, הוא אמר לאנשי ביתו של ריש גלותא לא לשמוע לדברי רבי חייא, ולהימנע מאכילת ביצה כזו, משום בישולי גויים, כי כך סוברים רבי יוחנן ואביי. התלמוד מספר, שבשלב זה ”אשקיוהו נגוטא דחלא ונח נפשיה”. על פי פירוש רש"י פירוש משפט זה הוא, שאנשי בית גלותא כעסו על פסקו המחמיר של רב זביד, ולכן הרגו אותו על ידי שהשקוהו בכוס של חומץ. הרב אהרן הימן, "רב זביד ב)", תולדות תנאים ואמוראים, לונדון, תר"ע, חלק א, עמודים 381-380, באתר היברובוקס הרב יהודה לייב פישמן מימון (עורך), רב זביד, יחוסי תנאים ואמוראים, ירושלים, תשכ"ג 1963, עמ' פ'–פ"ב, באתר אוצר החכמה (צפייה מוגבלת למנויים) תלמוד בבלי, מסכת בבא בתרא, דף קנ"א, עמוד א' תלמוד בבלי, מסכת עבודה זרה, דף ל"ח, עמוד ב' ראו בעניין זה את מאמרו של הרב דוד כוכב בפורטל הדף היומי - הריגה באמצעות שמים, שטוען שבלתי אפשרי למות על ידי שתיית כוס חומץ, ומבאר שרב זביד השקה את רבי חייא כוס חומץ כעונש על פסקו המקל, ומשמים נגרם שימות על ידי זה ערך זה הוא קצרמר בנושא אמוראים. אתם מוזמנים לתרום לוויקיפדיה ולהרחיב אותו.
רב זביד מנהרדעא

רב זְבִיד מנהרדעא היה אמורא בבלי בדור הרביעי מחכמי ישיבת נהרדעא. היה חברו של רב דימי ורבם של אמימר ורב כהנא מפום נהרא. אמימר, כבן ישיבת נהרדעא העדיף את דבריו של רב זביד מנהרדעא, על פני אמוראים אחרים, כרב כהנא, רב פפי ורב זביד הרב אהרן הימן, "רב זביד מנהרדעא", תולדות תנאים ואמוראים, לונדון, תר"ע, חלק א, עמוד 381, באתר היברובוקס הרב יהודה לייב פישמן מימון (עורך), רב זביד מנהרדעא, יחוסי תנאים ואמוראים, ירושלים, תשכ"ג 1963, עמ' פ'–פ"ב, באתר אוצר החכמה (צפייה מוגבלת למנויים) תלמוד בבלי, מסכת סנהדרין, דף ס"ט, עמוד ב'. תלמוד בבלי, מסכת קידושין, דף ע"ב, עמוד ב' על פי ערכי תנאים ואמוראים. ערך זה הוא קצרמר בנושא אמוראים. אתם מוזמנים לתרום לוויקיפדיה ולהרחיב אותו.
אליהו בעל שם

האם התכוונתם ל... אליהו בעל שם מחלם – רבי אליהו ב"ר אהרן יהודה בעל שם מחלם, תלמיד המהרש"ל, שעסק ביצירת גולם אליהו לואנץ – רבי אליהו ב"ר משה בעל שם מורמייזא, תלמיד המהר"ל מפראג, שעסק בקבלה ובכתיבת קמיעות
דיודת גאן

דיודת גאן היא רכיב חשמלי, סוג מיוחד של דיודה בעלת עכבה חשמלית ממשית שלילית במעגלים חשמליים בהם זורם זרם חילופין בתדירות גבוהה. כמו כן יש לה חשיבות בתורות מצב מוצק ומוליכים למחצה בגלל המבנה המיוחד שלה. בדיודת גאן קיימים שלשה אזורים שוני אילוח – השניים הקיצוניים מאולחים באילוח חנקני בריכוז גבוה בקצוות ואילוח בריכוז מתון בחלק האמצעי. כפועל יוצא החלק האמצעי הוא בעל ההתנגדות הגבוהה ביותר. בהפעלת מתח חשמלי על הדיודה, מפל המתחים על החלק האמצעי יהיה הרב ביותר. בהגבהת המתח הנופל על הדיודה, התנגדות חלק זה תגבר, והוא ימנע גידול של הזרם. באופן זה נוצרת עכבה ממשית שלילית. בכך נבדלת דיודת גאן מדיודות רגילות בהן נהוג לחבר בין מוליך למחצה עם אילוח חנקני למוליך למחצה עם אילוח זרחני. העכבה של דיודה רגילה היא רק ממשית חיובית, ואילו של דיודת גאן היא גם עכבה ממשית שלילית לעיתים. לחומר גליום ארסניד (GaAs) יש פס שלישי מעל לשני הפסים המקובלים בדרך כלל בתורת המצב המוצק (פס ערכיות ופס הולכה). הפער בין הפס השני לשלישי אינו ישיר. בהתאם למבנה השפל באנרגיה בכל פס הולכה נקבעת לאלקטרון (או לחור) מסה אפקטיבית, המבטאת את התנגדותו של האלקטרון (או החור) להאצה על ידי כוח חיצוני (בדרך כלל כוח חשמלי). חקר מבנה הפסים של גליום ארסניד מראה שבתנאים מסוימים המסה האפקטיבית בפס השלישי נמוכה מזו בפס השני ולכן האלקטרון שם מואץ יותר. בהאצה גבוהה יותר האלקטרון זורם מהר יותר, כלומר התנגדות נמוכה יותר. דיודת גאן משמשת במחוללים נמוכי מתח וגבוהי תדירות. בשנות השבעים של המאה העשרים הם היו בשימוש על ידי חובבי רדיו בבריטניה. מנתחי מדידות עכבה חשמלית משתמשים בה למידול תוצאות בהן מתקבלת עכבה ממשית שלילית. גם במכשירי מיקרוגל יש שימוש בדיודה זאת, בשל יכולתה להשפיע על הזרם בתדירויות גבוהות. מדידות עכבה חשמלית מיקרוגל אדיב בר-לב, גדי גולן, התקני מוליכים למחצה ומיקרואלקטרוניקה, האוניברסיטה הפתוחה, 2000.
שיווי משקל אפסילון

בתורת המשחקים, שיווי משקל אפסילון (   ε {\displaystyle \ \varepsilon } ) הוא פרופיל אסטרטגיה שמקיים בקירוב את התנאי של שיווי משקל נאש. ε {\displaystyle \varepsilon } הוא מספר המייצג את הקרבה לשווי המשקל במשחק שבו לא מתקיים שווי משקל נאש מדויק, והוא יכול להיות קטן כפי רצוננו. שיווי משקל-ε נפוץ בעיקר במשחקים אקראיים, שעלולים להיות בעלי אורך אין סופי. קיימים מספר משחקים כאלה ללא שיווי משקל נאש, אבל בעלי שיווי משקל- ε {\displaystyle \varepsilon } עבור כל ε {\displaystyle \varepsilon } גדול ממש מ-0. בהינתן משחק וערך ε {\displaystyle \varepsilon } לא שלילי, נאמר שפרופיל אסטרטגיה הוא בעל שיווי משקל- ε {\displaystyle \varepsilon } אם אף שחקן לא יוכל להרוויח יותר מ ε {\displaystyle \varepsilon } על ידי שינוי אסטרטגיה. כל שיווי משקל נאש מהווה שיווי משקל- ε {\displaystyle \varepsilon } עבור ε = 0 {\displaystyle \varepsilon =0} . הגדרה מתמטית: יהי G = ( N , S = S 1 × ⋯ × S N , u : S → R N ) {\displaystyle G=(N,S=S_{1}\times \cdots \times S_{N},u:S\rightarrow \mathbb {R} ^{N})} משחק של N שחקנים, כאשר לשחקן ה-i קבוצת אסטרטגיות S i {\displaystyle S_{i}} , ופונקציית תועלת u i {\displaystyle u_{i}} . בהינתן ε ≥ 0 {\displaystyle \varepsilon \geq 0} פרופיל S ∈ S 1 × ⋯ × S N {\displaystyle S\in S_{1}\times \cdots \times S_{N}} יהיה שיווי משקל- ε {\displaystyle \varepsilon } אם מתקיים ש u i ( S ) ≥ u i ( s i ′ , s − i ) − ε {\displaystyle u_{i}(S)\geq u_{i}(s_{i}^{'},s_{-i})-\varepsilon } עבור כל s i ′ ∈ S i , i ∈ N {\displaystyle s_{i}^{'}\in S_{i},i\in N} . דוגמה למשחק ללא שיווי משקל נאש אבל כן בעל שיווי משקל- ε {\displaystyle \varepsilon } לכל ε {\displaystyle \varepsilon } גדול מ-0. תיאור המשחק: שחקן א' מטיל מטבע, ושחקן ב' צריך לנחש את מה שמורה המטבע. אם שחקן ב' מנחש נכון הוא זוכה במטבע. אם הוא ניחש פלי והתוצאה הייתה עץ המשחק נגמר עם תמורה 0 לשני השחקנים. אם הוא ניחש עץ והתוצאה הייתה פלי ממשיכים במשחק ושחקן א' מטיל את המטבע שוב. אם המשחק ממשיך עד אינסוף התמורה היא 0 לשני השחקנים אין אסטרטגיה של שחקן ב' שיכולה להבטיח תמורה של 1, ולכן במשחק זה לא מתקיים שיווי משקל נאש. לעומת זאת, בהינתן ε > 0 {\displaystyle \varepsilon >0} שחקן ב' ינקוט באסטרטגיה הבאה: הוא ינחש פלי בהסתברות של ε {\displaystyle \varepsilon } וינחש עץ בהסתברות של 1 − ε {\displaystyle 1-\varepsilon } . תוחלת התועלת של שחקן ב' באסטרטגיה זו היא לפחות 1 − ε {\displaystyle 1-\varepsilon } בעוד שראינו שאין אף אסטרטגיה עם תועלת של 1. מכאן נובע ששחקן ב' לא יכול לשפר את תוחלת הרווח שלו ביותר מ- ε {\displaystyle \varepsilon } , ולכן זהו שיווי משקל- ε {\displaystyle \varepsilon } .
יציאת חירום (להקה)

יציאת חירום היא להקת רוק ישראלית. לקראת אמצע 1997 נפגשו חברי הלהקה יוסי ברוש, אלכס טופל ועדי חייט (יוסי ואלכס היו חברים כבר שנים לפני כן) והקליטו, כניסיון, שלושה שירים בלבד. ההקלטות עלו יפה וכחודשיים מאוחר יותר, הם נפגשו שוב והקליטו אלבום מלא. אלבום הבכורה שלהם נושא את שם הלהקה ומכיל בלדות רוק המתעסקות בעיקר באהבה. באלבום זה נכללו הלהיטים: "קחי לך זמן", "נהדרת" ו"אלפי ילדים מוכים" שבו מתארח נתן זהבי. עם סיום הקלטת הדיסק, הלהקה לא זכתה לחשיפה תקשורתית רבה והפסיקה להופיע. רק לקראת סוף העשור הראשון של המאה ה-21, הלהקה חזרה להופיע, בעקבות תהליך ייחודי - הדיסקים הגיעו למטיילים ישראלים ברחבי העולם כך שרבים הכירו את הלהקה דווקא בחו"ל בעת טיול, כפי שמעיד סולן הלהקה: "...במהלך השנים כל אחד מהלהקה הלך לדרכו שלו, אבל כשהופענו בשנה האחרונה לא האמנו שהקהל מכיר את כל המילים של השירים. היו הרבה ישראלים שטיילו בחוץ לארץ ומתברר שהדיסק שלנו תפס חזק במזרח ובדרום אמריקה..." המוזיקה הושמעה בעיקר בדרום אמריקה, הודו, ואוסטרליה, בעוד שבארץ השירים זכו לחשיפה מועטה ברדיו (תהליך זה דומה לתהליך שעברה הלהקה "בית הבובות", למרות שכרונולוגית, הקדימה "יציאת חירום" את "בית הבובות" בשמונה שנים). לאחר כעשר שנים ממועד יציאת האלבום הראשון, שבה הלהקה התאחדה ונוכחה לדעת שאנשים רבים מכירים את שיריה. יציאת חירום חזרה להופיע במועדונים רבים ברחבי הארץ, והוציאה אלבומה את אלבומה השני, "צעקה אחת ארוכה", (2008), מתוכו הצליח השיר "משהו בך". במספר שירים באלבום זה הצטרף רועי זו-ארץ, שהיה אחראי על כלי המיתר באלבום. משנת 2008 ממשיך ליצור ולהופיע הקול מאחורי ההרכב, כותב השירים והלחנים והזמר אלכס טופל בהפקתו ובליווי המוזיקלי של עדי חייט. אלכס טופל: שירה עדי חייט: קלידים יציאת חירום (1997) - בולטים בו השירים: "קחי לך זמן", "נהדרת" ו"אלפי ילדים מוכים". צעקה אחת ארוכה (2008) - בולט בו השיר: "משהו בך". על כנפי הדמיון (2018) הופעה בפלוטו (2018) יציאת חירום, ברשת החברתית פייסבוק יציאת חירום, סרטונים בערוץ היוטיוב יציאת חירום, באתר MusicBrainz (באנגלית) יציאת חירום, באתר Tab4u יציאת חירום, באתר MOOMA (בארכיון האינטרנט) אמיר עמרמי, חמים וטעים, באתר nana10‏, 2 בינואר 2007 אור ברנע, יציאה של פעם בעשור, באתר ynet, 1 בינואר 2007 אור ברנע, יציאה של פעם בעשור, באתר ynet, 1 בינואר 2007 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
רקסהאם

רקסהאם (באנגלית: Wrexham, בוולשית: Wrecsam) היא עיר בוויילס והמרכז המנהלי של המחוז העירוני רקסהאם. זוהי העיר הגדולה ביותר בצפון ויילס והרביעית בגודלה בוויילס כולה. למרות ממצאים המעידים על התיישבות באזור כבר לפני 8,000 שנים, ההתיישבות המתועדת הראשונה באזור היא טירת ריסטלהאם, מספר קילומטרים ממיקום העיר כיום, בשנת 1161 לספירה. בשנת 1536 העיר שויכה למחוז דנבישייר וחולקה לשני חלקים: רקסהאם רגיס תחת משטר המלך ורקסהאם אבוט תחת מנזר הווָאלי קרוּסיס אָבִּי שליד העיירה ל'אנגול'ן. במהלך המאה ה-18 נודעה רקסהאם בתעשיית הבורסקאות שלה, ובמחצית המאה ה-18 היא החלה תהליך של תיעוש וגדילה כחלק מהמהפכה התעשייתית. במחצית השנייה של המאה ה-20, כמו ערים ולשיות רבות, נפגעה רקסהאם מדעיכת תעשיית הפחם וסגירת מפעלים רבים, אך בשנים האחרונות היא החלה להתאושש מעט ולבסס את מעמדה כמרכז מסחרי ותרבותי אזורי, יחד עם ביסוס תעשיית היי-טק. בעיר רקסהאם שוכנים מכללת ייל (Yale College) ובית החולים מיילור, אחד משלושת בתי החולים הראשיים של צפון ויילס. כמו כן היא משמשת מקום משכנו של שירות הבריאות הלאומי (NHS) בצפון מזרח ויילס. מדיה וקבצים בנושא רקסהאם בוויקישיתוף אתר האינטרנט הרשמי של רקסהאם רקסהאם, באתר אנציקלופדיה בריטניקה (באנגלית)
רב זביד

האם התכוונתם ל... רב זביד (הראשון) – תלמידו של רב נחמן בר יעקב בן הדור השלישי לאמוראי בבל. רב זביד (השני) – תלמידו של רבא. בן הדור הרביעי והחמישי לאמוראי בבל. רב זביד מנהרדעא – בן דורו של רב זביד השני, אך אינו אותו אדם. רב זביד דבי רב אושעיא – (נקרא גם רב זביד בר אושעיא) בנו או מבית מדרשו של רבי אושעיא.
מדרדאוש

מדרדאוש (פורטוגזית: Madredeus, "אֵם האל") היא להקה פורטוגלית, המשלבת מוזיקה עממית (שלעיתים משויכת לפאדו) עם פולקלור מודרני של פורטוגל. מילות השירים – לעיתים קרובות מלאנכוליות ומתייחסות לים, למסע ולכמיהה - ממשיכות מסורת של שירה שלקוחה מימי הביניים, עם מוטיבים ברורים של הסוגה הלירית הארוטית שייחודית לצפון-מערב חצי האי האיברי. מדרדאוש מכרו מעל 3 מיליון עותקים מאלבומיהם ברחבי העולם. חברי ההרכב המקוריים השתנו במהלך פעילותה של הלהקה, מאז שקמה בשנת 1985. אל המייסדים פֶדרו איירש מגליַאאֵש (Magalhães, ‏האזנה‏Ⓘ‏; גיטרה קלאסית) ורודריגו ליאאו (Leão; סינתיסייזר) הצטרפו פרנסישקו ריביירו (Ribeiro; צ'לו) וגבריאל גומש (Gomes; אקורדיון) בשנה העוקבת. את הסולנית טרזה סלגיירו (Salgueiro) הם מצאו, בתום חיפושים אחר קול נשי, במועדון-לילה בליסבון. לאחר שהסגנון שלהם מצא חן בעיני סלגיירו והיא הסכימה להצטרף, ההרכב הקליט לבסוף את תקליט הבכורה - "Os dias da Madredeus" ("ימי מדרדאוש") - ב-1987. האלבום הוקלט בחדר-החזרות שלהם, שלא היה אלא מנזר נטוש, והפקתו לוותה בקשיים מיוחדים הודות להפרעות מחרישות-אוזניים מדי חמש דקות שהגיעו מהרכבת החשמלית העירונית שנסעה בדיוק מעל. כמחווה לנוכחות הבלתי נמנעת הזאת בהשמעותיהם קראו עצמם חברי ההרכב אחר תחנת הקצה של הקו שבו נחה המסילה הסמוכה, Madre de Deus - שבניב המקומי קוצר לשם הלהקה הנוכחי. ב-1993 עזב מגליאאש את הלהקה באופן זמני, כשהוא מוחלף בהופעות החיות על ידי ז'וזה פיישוטו שניגן על גיטרה קלאסית. כשמגליאאש שב מאוחר יותר, הייתה החמישייה לשישייה, עם שני גיטריסטים. הלהקה הוציאה מספר אלבומים וקנתה לה פופולריות רבה בפורטוגל, אך נותרה די אלמונית מחוצה לה. מצב זה השתנה ב-1994, כשיוצר הקולנוע הגרמני וים ונדרס - שהתרשם מהמוזיקה של הלהקה - ביקש אותה להופיע בסרטו - "סיפור ליסבון" (במקור "נסיעה לליסבון", "Viagem a Lisboa"). פסקול הסרט הביא ללהקה את פרסומה הבינלאומי. מדרדאוש כבשה קהל בכל אירופה, כמו גם בדרום אמריקה, באפריקה ובאסיה. בשנה זו עזב ליאאו, שבחר לפנות לקריירת סולו, ואת מקומו על הקלידים תפס קרלוש מריה טרינדדה (Trindade). בשנת 1997 החל סגנונה של מדרדאוש לאבד את הגוון השורשי של מוזיקת הפאדו. עם צאת האלבום "O Paraíso" ("גן העדן"), עזבו ריביירו וגומש. פרננדו ז'ודיסה (Júdice; גיטרת בס אקוסטית) הוזמן להצטרף לאלו שנשארו, שיחד עמו יהוו את ההרכב במשך 10 השנים הבאות. ב-1998 הלהקה הוזמנה להופיע בפתיחתו של יריד "אקספו 98'", שנערך בליסבון, לצד הטנור חוסה קאררס. בשנת 2007 נקלעה מדרדאוש למשבר לאחר שסלגיירו, פיישוטו וז'ודיסה הודיעו במפתיע על עזיבתם. שני החברים הנותרים, מגליאאש וטרינדדה, חידשו כוחות ושילבו אותם עם קבוצת זמרות ונגנים נוספים שיחד יצרו אנסמבל מוזיקלי חדש. השם מדרדאוש, עם זאת, המשיך עם השניים. מדרדאוש הוציאה במרוצת פעילותה בין 1987 ל-2009 שישה עשר אלבומים, שמהם שלושה אלבומי הופעות חיות, שתי קומפילציות ("Best Of"), אוסף חידושי רמיקסים, ושני תקליטים בהרכב המאוחר, עם "אָ באנדה קוֹסמיקה". מדיה וקבצים בנושא מדרדאוש בוויקישיתוף אתר האינטרנט הרשמי של מדרדאוש מדרדאוש, סרטונים בערוץ היוטיוב מדרדאוש, במסד הנתונים הקולנועיים IMDb (באנגלית) מדרדאוש, במסד הנתונים הקולנועיים KinoPoisk (ברוסית) מדרדאוש, באתר Last.fm (באנגלית) מדרדאוש, באתר AllMusic (באנגלית) מדרדאוש, באתר MusicBrainz (באנגלית) מדרדאוש, באתר Discogs (באנגלית) מדרדאוש, באתר Songkick (באנגלית) מדרדאוש, באתר בילבורד (באנגלית)
ציד האייל

בתורת המשחקים, "ציד האייל" (או "צייד איילים"), הוא משחק שמתאר עימות בין אמון וביטחון בשיתוף פעולה. המצב המתואר על ידי ז'אן-ז'אק רוסו הוא מצב בו שני שחקנים יוצאים לציד. כל אחד מהם בנפרד יכול לבחור לצוד אייל או ארנבת כאשר הם אינם מודעים לבחירה אחד של השני. אם שחקן בחר לצוד אייל, הוא חייב שהשחקן השני יבחר באייל על מנת להצליח בציד. לעומת זאת, שחקן מסוגל לצוד ארנבת לבדו, אך שוויה נמוך משל האייל. משחק זה מדמה היטב את המושג "שיתוף פעולה". "ציד האייל" שונה מ"דילמת האסיר" בכך שישנן שתי נקודות שיווי משקל נאש, כששני השחקנים משתפים פעולה וכאשר שני השחקנים אינם משתפים פעולה. בדילמת האסיר ישנה נקודת שיווי משקל נאש יחידה והיא כאשר שני השחקנים אינם משתפים פעולה. דוגמה לכך מובאת באיור 2. "ציד האייל" הוא משחק בעל שתי נקודות שווי משקל נאש – אחת בעלת סיכון והשנייה בעלת רווח מובטח. מטריצת הרווח באיור 1 מדגימה משחק "ציד האייל" כאשר a > b ≥ d > c {\displaystyle a>b\geq d>c} בנוסף לשתי נקודות שיווי משקל נאש של אסטרטגיות טהורות, ישנה נקודה נוספת בעלת אסטרטגיה מעורבת. שיווי משקל זה תלוי בתועלות, אך הסיכון הדומיננטי מציב חסם על נקודה זו. שום רווח לא יכול להתקבל מנקודות כאלו כאשר "בחירת אייל" הוא בהסתברות קטנה מחצי. ההתאמות שמובילות לתגובה טובה ביותר מובאות בתמונה. אף על פי שרוב הסופרים מתמקדים בדילמת האסיר כמשחק שמייצג בצורה הטובה ביותר את בעיית שיתוף הפעולה, כמה סופרים מאמינים שציד האייל מציג נקודת מבט יותר מעניינת לנושא שיתוף הפעולה ובעיותיו. הקשר בין ציד האייל לבין דילמת האסיר הוא ניכר. בביולוגיה נסיבות רבות שתוארו כדילמת האסיר יכולות להתפרש גם כציד האייל, תלוי כיצד הכושר הגופני נמדד. זהו גם המקרה בו אינטראקציות בין בני אדם שנראות כדילמת האסיר אך ייתכן שהן קרובות יותר למקרי ציד האייל. לדוגמה מקרה של דילמת האסיר כמוצג באיור 3. בנוסף לדוגמה המוצעת על ידי רוסו, ישנן דוגמאות נוספות לציד האייל. דוגמה אחת מתארת שני שחקנים שצריכים להשיט סירה במשוטים. אם שניהם בוחרים לחתור עם המשוט הם יצליחו להשיט את הסירה, אך אם אחד מהם יחליט לא לחתור, השחקן השני יבזבז את כוחו לשווא. דוגמה נוספת מתארת שני שכנים שמעוניינים להוביל מרעה. אם שניהם יעבדו לרעות את המרעה הם יצליחו במשימה, אך אם אחד מהם לא יעשה את חלקו, אזי המרעה לא יובל. בנוסף, התנהגות דומה לציד האייל נצפתה בבעלי חיים. זן קטלני של לווייתנים צד בדומה להתנהגות ציד האיל. הלווייתנים מרכזים כמויות גדולות של דגים באזור מסוים ומונעים מהם לברוח באמצעות שיתוף פעולה של הלווייתנים, על ידי יצירת מעין חומה ברדיוס סביבם. שפן (משחק) Skyrms, Brian. (2004) The Stag Hunt and Evolution of Social Structure. Cambridge: Cambridge University Press. The stag hunt, GameTheory.net
מישל פטרוצ'אני

מישל פטרוצ'אני (באיטלקית: Michel Petrucciani;‏ 28 בדצמבר 1962 – 6 בינואר 1999) היה פסנתרן ומלחין ג'אז. למרות מחלה תורשתית נדירה שגרמה לגמדות, ידיו היו בגודל נורמלי והוא נחשב לאחד מפסנתרני הג'אז הגדולים של שנות השמונים והתשעים. פטרוצ'אני נולד למשפחה ממוצא איטלקי ליד מונפלייה שבצרפת. אביו טוני ואחיו פיליפ ניגנו בגיטרה ואחיו לואי ניגן בגיטרה בס. כבר בגיל ארבע ידע פטרוצ'אני שהוא רוצה להיות פסנתרן, לאחר שצפה בטלוויזיה בהופעה של דיוק אלינגטון. מחלתו, פָּרֶכֶת (Osteogenesis Imperfecta), גרמה לכך שעצמותיו יהיו פריכות מאוד, עצרה את גדילתו ופגעה גם בריאותיו לפיכך נשאו אותו בני משפחתו על הידיים. למרות זאת הביע אביו הערכה לרצונו ורכש בעבורו פסנתר, עליו התאמן פטרוצ'אני באמצעות מיכשור שאיפשר לו להגיע אל הדוושות. בהתחלה למד מוזיקה קלאסית ולאחר מספר שנים עבר לג'אז, בין היתר כיוון שרצה להלחין מוזיקה פרי עטו. פרט לאלינגנטון הוא מנה בין משפיעיו את קית' ג'ארט וביל אוונס. בגיל 13 כבר הופיע עם אביו ואחיו בפסטיבל ג'אז. הוא פגש בחצוצרן קלארק טרי והתחיל לנגן עמו. בגיל 20 עבר לארצות הברית וניגן והופיע עם הסקסופוניסט צ'ארלס לויד, הם הוציאו יחדיו שלושה אלבומים. בהמשך שיתף פעולה עם כמה מכוכבי הג'אז כמתופף ג'ק דז'ונט, נגני הבס דייב הולנד, גארי פיקוק, אדי גומז וסטנלי קלארק, הגיטריסטים ג'ון אברקרומבי וג'ון סקופילד, הסקסופוניסטים לי קוניץ, ג'ו לובאנו וג'רי מאליגן והחצוצרן דיזי גילספי. בנוסף הקים את השלישייה "Power of three" עם ג'ים הול בגיטרה וויין שורטר בסקסופון. ב-1986, בגיל 21, היה לנגן הג'אז הצרפתי הראשון שהוחתם בחברת בלו נוט, בה הקליט שישה תקליטים כמוביל. בנוסף נסע ברחבי העולם והופיע בפסטיבלי ג'אז (הופיע פעמיים בפסטיבל ג'אז בים האדום באילת), בין היתר בסיבוב הופעות מיוחד עם אחיו ואביו, כמחווה למשפחתו שתמכה בו לאורך כל דרכו. ב-1994 הוכתר בפריז באות לגיון הכבוד הצרפתי. ב-1999 נפטר מדלקת ריאות ונקבר בבית הקברות פר לשז בפריז. בין מספידיו היה נשיא צרפת, ז'אק שיראק שקרא לו "דוגמה ומופת לכל אדם". הוא היה נשוי לפסנתרנית האיטלקייה גילדה בוטה (Gilda Buttà), ממנה התגרש, לזוג נולדו שני ילדים. ב-1998 הפיק ערוץ מצו סרט תיעודי בשם "מכתב לפטרוצ'יאני" (צרפתית: "Lettre a Michel Petrucciani") המלווה הופעה של השלישייה שלו בגרמניה וכולל קונצרט שלם בהופעה. מדיה וקבצים בנושא מישל פטרוצ'אני בוויקישיתוף מישל פטרוצ'אני, סרטונים בערוץ היוטיוב מישל פטרוצ'אני, במסד הנתונים הקולנועיים IMDb (באנגלית) מישל פטרוצ'אני, במסד הנתונים הקולנועיים KinoPoisk (ברוסית) מישל פטרוצ'אני, באתר ספוטיפיי מישל פטרוצ'אני, באתר AllMusic (באנגלית) מישל פטרוצ'אני, באתר MusicBrainz (באנגלית) מישל פטרוצ'אני, אמן באתר Encyclopedia Metallum (באנגלית) מישל פטרוצ'אני, באתר Discogs (באנגלית) מישל פטרוצ'אני, באתר Songkick (באנגלית) ביוגרפיה באתר JazzProfessional (באנגלית) ביוגרפיה באתר Sunny Side Records(הקישור אינו פעיל) (באנגלית) אתר המוקדש לחייו ויצירתו (בגרמנית) מישל פטרוצ'אני, באתר "Find a Grave" (באנגלית) Steve Voca, Michel Petrucciani pianist and composer כתבה שהתפרסמה בעיתון הבריטי "אינדפנדנט"
אלביראו

אלביראו או β בברבור הוא כוכב בקבוצת הכוכבים ברבור (סיגנוס), שבהירות נראיתו היא החמישית בעוצמתה בקבוצה. בעין בלתי מזוינת אלביראו נראה ככוכב בודד. אולם בצפייה בטלסקופ או במשקפת איכותית, הוא הופך לכוכב כפול, האחד צהוב (בהירות מדרגה 3.1) והשני כחול (בהירות מדרגה 5.1). מופרדים בזווית של 34 שניות. שני הרכיבים מהווים את אחת הדוגמאות הטובות ביותר לכוכב כפול בעל ניגוד צבעים. אלביראו מסמל את "ראש הברבור", ולעיתים מתייחסים אליו כאל "כוכב המקור". אלביראו יוצר יחד עם הכוכבים האחרים של קבוצת הברבור: דנב (α בברבור), γ בברבור (סאדר), δ בברבור ו-η בברבור (גיינה) את צורת "צלב הצפון". אף על פי שבהירותו של אלביראו נמוכה משל כל כוכבי "צלב הצפון", הוא זה שקיבל את ציון באייר β. שם הכוכב הוא תוצאה של אי הבנות ותרגומים שגויים. שמו המקורי של הכוכב בערבית היה "אל-מינהר אל-דאג'אג'ה" (מקור התרנגולת). המלומדים שתרגמו את השם ללטינית חשבו כי מדובר בסוג של צמחי תבלין ותרגמו אותו ל"אב אירו" (ab ireo מה-אירו). הכוכב קיבל את שמו הנוכחי כשמאוחר יותר החליטו האסטרונומים כי נפלה שגיאה בהדפסה וכי התרגום מערבית צריך להיות "אלביראו" (al-bireo). מערכת אלביראו מרוחקת כ-385 שנות אור מכדור הארץ. בעבר נחשבו שני הכוכבים כוכב כפול אופטי, משום שלא נראה שהם מקיפים מרכז משותף כבכוכבים זוגיים אמיתיים. עם זאת, למרות המרחק הגדול ביניהם, מראות התצפיות כי שני הכוכבים נמצאים באותו המרחק ונעים יחד כך שייתכן שהם מהווים מערכת זוגית. במקרה כזה זמן ההקפה שלהם הוא לפחות 75,000 שנים. כמו כן, אלביראו A, הכוכב הצהוב והבהיר מבין השניים, הוא בעצמו כוכב זוגי. אלביראו A הוא כוכב זוגי המורכב מענק כתום מסוג ספקטרלי K3 ומכוכב הסדרה הראשית כחול מסוג ספקטרלי B9. הכוכבים מקיפים זה את זה במרחק ממוצע של כ-40 יחידות אסטרונומיות ובזמן הקפה של כ-100 שנים. לא ניתן להפריד בין שני הכוכבים בטלסקופ חובבים ונדרש ציוד מקצועי לשם כך. הרדיוס של אלביראו A1 הוא פי 50 מרדיוס השמש ומסתו כ-5 מסות שמש. הטמפרטורה על פניו נמוכה יחסית, כ-4,400 קלווין, והוא מאיר בעוצמה של כמעט פי 1,000 מעוצמת ההארה של השמש ובכך הוא מאפיל לחלוטין על אלביראו A2 העמום יותר. לאלביראו A2 מסה נמוכה יותר של 3.2 מסות שמש ורדיוסו גדול פי שלושה מרדיוס השמש. בשל הטמפרטורה הגבוהה שלו, כ-11,000 קלווין הוא מאיר בעוצמה של פי 75 מהשמש באור נראה ופי 100 בצירוף הקרינה בתחום העל-סגול. אלביראו B הוא כוכב הסדרה הראשית כחול מסוג ספקטרלי B8, דומה לאלביראו A2. מסתו וקוטרו גדולים במעט משל אלביראו A2 והטמפרטורה על פניו גם כן גבוהה במעט, כ-12,000 קלווין. ההפרש הקטן בקוטר ובטמפרטורה מספיק כדי שעוצמת ההארה שלו ביחס לעוצמת ההארה של אלביראו A2 תהיה גדולה פי 1.5 בתחום הנראה וכמעט פי שניים בצירוף התחום העל-סגול. מדיה וקבצים בנושא אלביראו בוויקישיתוף אלביראו באתר של ג'ים קלר
שרה צ'רצ'יל

האם התכוונתם ל... שרה צ'רצ'יל, הדוכסית ממרלבורו שרה צ'רצ'יל (שחקנית)
סיכול

האם התכוונתם ל... סיכול ממוקד – מונח שיצרו ממשלת ישראל וצה"ל במהלך האינתיפאדה השנייה לתיאור פעולה צבאית המכוונת להריגת פלסטינים המעורבים בטרור סיכול ריגול (גם: ריגול נגדי או מודיעין מסכל) – פעולה שנוקטת מדינה במטרה לסכל ריגול של מדינה זרה בשטחה סיכול (דיני חוזים) – דוקטרינה הקובעת כי במקרה של חוזה שהופר כתוצאה מנסיבות שלא ניתן לצפות או למנוע, לא יהיה הצד המפר חייב בפיצויים, ולא יהיה הצד הזכאי חייב באכיפת החוזה